Nordjyllands Politi modtager i øjeblikket en del henvendelser om en mistænkelig mand, der udgiver sig for at være vvs-mand, der skal lave varmekontrol. -Vær kritisk, se ID og anmeld mistænkelige forhold til politiet, lyder det fra Nordjyllands Politi på Twitter. Tricktyv stjal penge torsdag aften Torsdag aften ved 19-tiden lykkedes det nemlig en tricktyv at stjæle penge fra en 83-årig mand på Risagervej i Brønderslev under dække af at være varmekontrol. Manden mødte op i arbejdstøj og bad en 83-årige om at kontrollere nogle varmerør i køkkenet, men da den 83-årige vendte tilbage til hoveddøren, var tyven forsvundet med nogle kontanter, den ældre mand havde liggende i stuen. Tyven beskrives som mand, 30-45 år, dansktalende og etnisk dansk af udseende, almindelig af bygning og 180-190 centimeter høj. Han bar torsdag sort tøj, sort kasket eller hue og mundbind.
Nordjyllands Politi advarer folk i Brønderslev-, Nørresundby- og Aalborg-området om en mulig tricktyv, der arbejder under dække af at være vvs-mand, der skal foretage varmekontrol.